Kauppiaat kertovat, että kaupassa moni asiakas valitsee säännöllisesti vegaanisen vaihtoehdon osana monipuolista ruokavaliota.

K-Market Roihuvuoren helsinkiläiskauppiaat kertovat Facebookissa kokeneensa omaisuuteensa turmelemista.

Tuotteisiin on liimattu tarroja, joissa lukee Why LOVE one, and EAT the other? Watch "101 reasons to go vegan on You Tube”. Eli vapaasti suomennettuna Miksi rakastaisit yhtä ja söisit toisen. Katso 101 syytä ryhtyä vegaaniksi Youtubesta.

– Meillä on useisiin tuotteisiin laitettu kuvan mukaisia tarroja. Pidämme omaisuutemme turmelemista erittäin valitettavana kannanoton tapana ja toivomme sen loppuvan tähän. Ehdotan että jatkossa vandalismin sijaan saamme valikoimatoiveita hyvistä vegetuotteista, joita meiltä ei vielä löydy. Se ajaa agendaa varmasti paremmin, kauppiaat Maria Linnakunnas ja Valtteri Linnakunnas kertovat Facebookissa.

Kauppias: Asiaa voisi ajaa positiivisen kautta

– Tällainen ei ole asiallista toimintaa. Mieluummin pitäsi ajaa omaa asiaa postiivisen kautta eikä tällä tavoin, Valtteri Linnakunnas kertoo Ilta-Sanomille.

He kertovat lisäksi Facebookissa, että kaupassa on runsaasti vegaanisia tuotteita.

– Tällainen ei ole asiallista toimintaa. Mieluummin pitäsi ajaa omaa asiaa postiivisen kautta eikä tällä tavoin, Valtteri Linnakunnas kertoo Ilta-Sanomille.

–­K-kaupoissa vastuullisuus on tärkeässä roolissa joka päivä ja erilaisten ruokavalintojen edistäminen laajoilla valikoimilla, he kertovat Facebookissa.

Vegaani on henkilö, joka ei syö mitään eläinkunnasta peräisin olevia tuotteita kuten lihaa, kalaa, munia, maitotuotteita ja niiden johdannaisia. Vegaani ei myöskään osta eläinperäisiä vaatteita, kuten nahkaa ja villaa, eikä tue palveluita, jotka perustuvat eläinten riistoon.